laion/Wikipedia-Exotic huggingface dataset:
בית יולדות

בית יולדות הוא בית חולים ייעודי לטיפול בנשים במהלך היריון ולידה וטיפול בתינוקות רכים ובפגים. לעיתים מסונפת לבית היולדות מחלקת רפואת נשים ומחלקת אשפוז לשמירת היריון בסיכון גבוה. הסיבה להפרדת הטיפול ביולדת מבית חולים כללי היא שלרוב נשים הרות ויילודים אינם חולים, ולא רצוי לחשוף אותם לחולים ולמחלות הנמצאים בין כותלי בית החולים הכללי. עד המאה ה-19 נשים ממעמד חברתי גבוה ילדו בביתן, בסיוע רופא או מיילדת פרטיים ואילו נשים ממעמד סוציו-אקונומי נמוך ילדו בביתן או אף ברחוב, בלי סיוע רפואי. הקמת בתי היולדות יועדה מראשיתה לטובת האוכלוסייה הענייה ולידה בבית יולדות נחשבה סימן למעמד חברתי נמוך. שיפור השירותים הניתנים ליולדת (כגון ניתוח קיסרי בעת חירום) והפחתת תמותת התינוקות בבתי יולדות לעומת לידה ביתית סייעו להחדרת הלידה בבית יולדות גם למעמדות גבוהים. הנהגת דמי לידה, סכום כסף חד פעמי הניתן רק ליולדת היולדת בבית יולדות או בית חולים מהווה תמריץ נוסף ללידה בבית יולדות ולא בבית היולדת. הדרישה לקירוב חדרי הלידה והניתוח למחלקת טיפול נמרץ לשם טיפול בסיבוכים, הביאה לסגירת בתי יולדות פרטיים וצירופם לקמפוסים של בתי חולים כלליים. עם זאת, יש נשים הדוגלות בלידת בית כפתרון טבעי ונאות יותר. בבית היולדות מתבצעות פעולות כשקילת היילוד, בדיקתו הראשונית על ידי רופא, מעקב התפתחות בימים הראשונים ללידה, ביצוע חיסונים ראשוניים, רישום במשרד הפנים והנפקת תעודת לידה ומעקב אחר האם, לעיתים מספק בית היולדות שירות ביצוע ברית מילה ביהודים ובשאינם יהודים, המעוניינים בכך. לבתי יולדות שונים מדיניות שונה ביחס לנוכחות האב בלידה ואחריה, נוכחות תומכת לידה ("דוּלה") פרטית בלידה, לגבי שהיית היילוד עם אמו או בתינוקייה נפרדת וביחס לרמת ההיענות לבקשות מיוחדות של היולדת. בישראל היו בעבר בתי יולדות נפרדים מבתי חולים כלליים (למשל גלעד ובית החולים ליולדות פרויד בתל אביב, משגב לדך ובית היולדות סדובסקי בירושלים, בית יולדות מולדה, בית יולדות אמהות במרכז הכרמל בחיפה, בית חולים ליולדות ונשים א. וה. קיבלסון ברחובות) אך הם נסגרו וכיום בית היולדות הוא חלק מהשירותים הניתנים על ידי בית החולים הכללי. טיפת חלב מדיה וקבצים בנושא בית יולדות בוויקישיתוף
תטיס

האם התכוונתם ל... תטיס (מיתולוגיה) – אמו של אכילס ים טתיס – ים קדום טתיס – הטיטאנית אשת אוקיינוס במיתולוגיה היוונית טתיס (ירח) – אחד מירחיו של כוכב הלכת שבתאי נונאטאקי טתיס – נונאטאקים בקצה הדרום-מזרחי של האי אלכסנדר, שלמול חצי האי האנטארקטי, שבאנטארקטיקה תטיס – אזרחים חסרי רכוש ביוון העתיקה
פלבונואיד

הפלבונואידים או ביופלבונואידים (בלטינית: flavus, צהוב), שנודעו בעבר גם בשם כולל "ויטמין P", הם קבוצת תרכובות המסונתזות על ידי צמחים ומצויות בפירות וירקות. הפלבונואידים הם מטבוליטים משניים, כלומר אינם חיוניים באופן מיידי לחיי התא הצמחי. יחד עם זאת, יש להם מספר תפקידים: פיגמנטים של צמחים המייצרים צבע צהוב, אדום או כחול מסייעים במשיכת בעלי חיים מאביקים. משיכת חיידקים סימביוטיים ממשפחת הריזוביום ודחיית טפילים. בתנאי מעבדה הראו יכולת אנטי בקטריאלית ודחיית פטריות בצמחים. הפלבונואידים התגלו במהלך שנות ה-30 של המאה ה-20 על ידי הביוכימאי ההונגרי אלברט סנט-גיירגי שכינה אותם בשם ויטמין P. ניסויים שונים אין ויטרו in vitro - בתנאי מעבדה, הראו שייתכן שפלבונואידים שונים יכולים לטפל באלרגיות, דלקות ועוד. ניסויים במעבדה הראו שחומרים אלו יכולים לשמש כנוגדי חימצון, אולם בפועל הרמה בגוף נמוכה בהרבה מהרמה הנדרשת לשם כך ורוב הכמות שמצליחה להיספג מופרשת בשתן. ישנם מעל 5,000 סוגים שונים של פלבונואידים הנבדלים זה מזה במבנה הכימי שלהם. להלן מספר דוגמאות של פלבונואידים מצויים: קוורציטים (Quercetin)- מצויים בבצל, תפוח, תותים, תה, יין אדום ומגוון פירות וירקות. קזפרטין - פירות הדר, יין אדום ומגוון פירות וירקות. אפיקטצ'ין Epicatechin- תה, קקאו ותותים. כורכומינואידים Curcuminoids- תבלין כורכום מלא. מדיה וקבצים בנושא פלבונואיד בוויקישיתוף יעקב עזרא, הפלבונואידים גאמנון צמחים ומרפא, פלבונואידים פלבונואיד, באתר אנציקלופדיה בריטניקה (באנגלית) PubChem, Vitamin P, pubchem.ncbi.nlm.nih.gov (באנגלית) Maheep K. Chahar, Neelu Sharma, Mahabeer P. Dobhal, Yogesh C. Joshi, Flavonoids: A versatile source of anticancer drugs, Pharmacognosy Reviews 5, 2011, עמ' 1–12 doi: 10.4103/0973-7847.79093 מחקרים גורמים למבט חדש על הביולוגיה של הפלבונואידים - הודעה לעיתונות של מכון לינוס פאולינג, 5 במרץ 2007
חור

חור הוא מקומו של ההעדר המתקיים בעצם מסוים, כגון פיסת בד שבה יש חור (כלומר אזור שבו אין בד). חור מסוג זה מאפשר לעבור מצד אחד של העצם לצדו האחר. בעצם תלת־ממדי, חור הוא לעיתים רק שקע בעצם (למשל חור באדמה), כלומר זהו חסר שאינו מאפשר מעבר מצד אחד של העצם לצדו האחר. בשני המקרים לחור אין קיום עצמאי – קיומו הוא חסר בעצם הסובב אותו. כלי עבודה אחדים משמשים ליצירת חורים בחומרים שונים: מקדחה משמשת לקידוח חורים בחומרים קשים כגון מתכת, אבן, עץ ועוד. מרצע משמש לניקוב חורים בעור. מנקב משמש לניקוב חורים בנייר. פעמים רבות נחשב החור לפגם שיש לתקנו. חור בבגד מתוקן באמצעות טלאי, ולעיתים בתיקון אומנותי, שנועד להסתיר את החור כלא היה. חור בקיר נהוג לסתום בגבס. חור במכנסי ג'ינס נחשב לאמירה אופנתית, ויש היוצרים אותו בכוונה במכנסיים חדשים. יש הנוהגים לנקב חורים בתנוך, לשם תליית עגילים. חור בשן מרפאים באמצעות סתימת שן. בעצם מבודד, החור הוא אזור שמוליך חשמל. על הבדל זה מבוסס כרטיס ניקוב, שבו צירופי חורים משמשים לייצוג תווים. לכתיבת נתונים על כרטיס ניקוב שימשה מכונת ניקוב. אף שחור מייצג חסר, המושג חור שחור באסטרופיזיקה מייצג דווקא מסה גדולה מאוד – גרם שמים בעל שדה כבידה כה חזק עד ששום גוף, לרבות אור, אינו יכול להתנתק ממנו. הוא נקרא כך משום שהוא מהווה נקב במארג החלל-זמן. טופולוגיה, שהיא התחום המתמטי של חקר הצורות, חוקרת גם קיומם של חורים במשטחים או מרחבים כלליים יותר. משטח שבו יש חור יחיד הוא בעל גנוס 1, ובאופן כללי: משטח שבו n חורים הוא בעל גנוס n. הומולוגיה סינגולרית מאפשרת לספור ולסווג חורים בממד כלשהו. בהשאלה מהמשמעות המוחשית של המילה "חור", נהוג להתייחס גם לחור בעצמים לא מוחשיים: חור בתקציב הוא גירעון שאינו מאפשר עמידה במשימות שלהן נועד התקציב, וחור בהשכלה הוא חוסר בידע בסיסי. "חור בראש" הוא רק לכאורה חור בעצם מוחשי, מפני שלמעשה משמש ביטוי זה לתיאור מטרד. בסרטם "צוללת צהובה" מתייחסים בני להקת "הביטלס" אל חור כאל עצם בעל ישות עצמאית. במסעם הם מגיעים אל ים החורים, ושם אחד מהם, רינגו, נוטל חור מהים ושם בכיסו ומציין: "יש לי חור בכיס". בהמשך המסע הם מגיעים לבועה גדולה שבתוכה הוקפאו תושבי פפרלנד על ידי "הרשעונים הכחולים". רינגו מוציא את החור מכיסו ומניח אותו על הבועה, וכך נפער בה חור המאפשר לכלואים בה לצאת לחופשי. בחורים עוסק באופן משעשע גם הבית האחרון בשירם הנודע של "הביטלס" A Day In The Life. שיר ילדים עברי נודע העוסק בחור הוא "יונתן הקטן", שבו מופיעות השורות: "אוי ואבוי לו לשובב / חור גדול במכנסיו". שיר ילדים נוסף שהחור נמצא במרכזו הוא השיר There's a Hole in My Bucket, ששורשיו בשיר גרמני מתחילת המאה ה-18. גרסה עברית לשיר זה היא שירו של דן אלמגור, "יש חור בדלי", שהתפרסם בביצועם של יוסי בנאי ויונה עטרי. מילות השיר "יש חור בדלי", באתר שירונט
אדרת אליהו

האם התכוונתם ל... ספרים: אדרת אליהו – ספר של הגאון מווילנה אדרת אליהו (בן איש חי) ספר של הבן איש חי אדרת אליהו (אליהו הצרפתי) ספר של הגאון רבי אליהו הצרפתי אדרת אליהו (רבינוביץ') ספר על הלכות שחיטה של הגאון האדר"ת (אליהו דוד רבינוביץ' תאומים) אדרת אליהו (עמנואל חי ריקי) – על הש"ס מאת רבי עמנואל חי ריקי אדרת אליהו (אליהו לואנץ) – פירוש לספר הזוהר לרבי אליהו בעל שם, תלמיד המהר"ל אדרת אליהו (ספר קראי) ספר קראי מאת אליהו בשייצי אדרת אליהו (שטיין) ספר מאת אברהם שמואל שטיין, העוסק ביישוב היהודי בירושלים במאה ה-19 מוסדות וקהילות הרב זילברמן: ישיבת אדרת אליהו – הישיבה של הרב זילברמן בעיר העתיקה בירושלים תלמוד תורה אדרת אליהו – החיידר של הרב זילברמן מוסד האב לשיטת זילברמן קהילת אדרת אליהו – קהילתו של הרב זילברמן
סומלית

סומלית (בכתב לטיני: Af-Soomaali, בכתב עוסמניה: 𐒖𐒍 𐒈𐒝𐒑𐒛𐒐𐒘, ב-IPA: [æ̀f sɔ̀ːmɑ́ːlì]) היא שפה אפרו-אסיאתית, ממשפחת השפות הכושיות. סומלית היא השפה הרשמית בסומליה משנת 1972, ודוברים אותה 18.6 מיליון אנשים, בהם 500,000 כשפה שנייה. השפה נפוצה בעיקר באזור קרן אפריקה ובמדינות סומליה, ג'יבוטי ואתיופיה, והשפה הקרובה אליה ביותר מבחינה לשונית היא שפת האורומו. ייחודיות הסומלית היא שמדובר בשפה הכושית הנחקרת ביותר, עם תיעוד אקדמי שלה עוד מהמאה ה-19. באופן רשמי סומלית נכתבת באלפבית הלטיני, אולם גם האלפבית הערבי וכתב העוסמניה משמשים לכתיבתה. מדיה וקבצים בנושא סומלית בוויקישיתוף Somali, Ethnologue (באנגלית) ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
דב בעריש הרציגר

הרב דוב בריש הרציגר (נפטר בכ"ה בשבט תר"ו 21 בפברואר 1846), היה רבה של בנדין בדרום מערב פולין. היה נשוי לרבנית שרה בת הרב אברהם אופנהיים[דרוש מקור]. אביו היה הרציג. למד אצל רבי אברהם צבי הירש פצנובסקי, תלמיד החוזה מלובלין שעמד בראש ישיבה בפיוטרקוב. בספר השאלות ותשובות של הרב פצנובסקי, "ברית אברהם", מובאות כמה תשובות לרב הרציגר, שבהן הוא מכתיר את התלמיד "הרב החריף המופלג המושלם במעלות ומדות". כמו כן למד בישיבתו של רבי ירמיהו רוזנבוים. בספר קדש הילולים מובא מסופר כי במקרה מסוים הסתמך היהודי הקדוש על פסיקתו. בתו אסתר נישאה לברוך, בנו של רבי ישכר דב בארון מרדושיץ. ובזיווג שני לרבי שלמה שטענצל הדיין של העיר צ'נסטוחובה. הרב הרציגר נקבר בבית העלמין ב"גבעת הארמון" בעירו והוקם אוהל על קברו. הנאצים החריבו את בית העלמין בשואה. מאיר ברוקנר גשורי (עורך), ספר סוסנוביץ והסביבה בזאגלמביה, כרך א', תל אביב תשל"ג, עמ' 478–480 אריה רוזן, בנדין - עיר ואם בישראל, (בתוך ירחון בית יעקב, גיליון 70, אדר תשכ"ה) משה ויינשטוק, ספר קדש הלולים, ניו יורק תש"ט עמ' 126: היה נוכח בעת ביקורו של היהודי הקדוש אצל מחותנו רבי דוד מלעלוב. ואז הגיעה שאלה הלכתית לגבי כשרות בשר. "היהודי הקדוש" הושיט את הבשר לרבי בריש, וביקש ממנו לפסוק בשאלה על הבשר. נענה רבי בעריש: "מדוע אין אתה (הצדיק מפשיסחה) פוסק בשאלה זו? ענהו היהודי מפשיסחה: "חושש אני שלא אהיה מורה הלכה בפני רבו אבל אתה אינך מכירו, ואין אתה צריך לחשוש ממנו
לאב (פירושונים)

האם התכוונתם ל... לאב – להקת רוק אמריקאית אהבה (פסל) (מאנגלית: Love) - פסל מאת הפסל רוברט אינדיאנה LOVE (אלבום) – אלבום רימיקסים של הביטלס המשמש כפסקול במופע של קרקס השמש הנושא את אותו השם Love? – אלבום של ג'ניפר לופז Love (איומי האמסאקי) (אנ') אישים ששם משפחתם לאב: בוב לאב – כדורסלן אמריקאי ג'ניפר לאב יואיט – שחקנית וזמרת אמריקאית ואגנר לאב – כדורגלן ברזילאי מיה לאב – פוליטיקאית אמריקאית מייק לאב – מוזיקאי אמריקאי, חבר להקת הביץ' בויז נאקוטו לאב – קיסר אתיופיה סטן לאב – כדורסלן אמריקאי קווין לאב – כדורסלן אמריקאי קורטני לאב – זמרת רוק ושחקנית אמריקאית אהבה (פירושונים) לב (פירושונים)
2011 ברפובליקה העממית של סין

2011 ברפובליקה העממית של סין הייתה השנה בה חגגה הרפובליקה העממית של סין 62 שנה מיום היווסדה. נשיא - חו ג'ינטאו ראש ממשלה - ון ג'יאבאו פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. רעידת האדמה במחוז יונאן (למפת הרפובליקה העממית של סין מוגדלת)   בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפן רעידת האדמה במחוז יונאן (למפת הרפובליקה העממית של סין רגילה)   בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפן רעידת האדמה במחוז יונאן 11 בינואר - סין עורכת את טיסת הבכורה של המטוס ה-צ'נגדו J-20, אחד ממטוסי הדור החמישי של מטוסי הקרב. 20 בפברואר - גל המחאות בסין (2011): מנהיגי אופוזיציה בסין פרסמו קריאה באינטרנט לערוך הפגנות מחאה ב-13 ערים ברחבי המדינה בקריאה לכונן משטר דמוקרטי. בתגובה עצרו השלטונות כ-100 אנשי אופוזיציה, חסמו את האפשרות לחפש באינטרנט מילים בעלות אופי מהפכני ואת האפשרות לפרסמן ברשתות חברתיות, וניתקו את שרות ה-SMS. 10 במרץ - רעידת האדמה במחוז יונאן (2011)(אנ'): לפחות 24 בני אדם נהרגו ו-207 נפצעו במהלך רעידת אדמה בעוצמה 5.4 בסולם ריכטר אשר התרחשה במחוז יונאן ליד הגבול בין סין לבורמה. 14 במרץ - גל המחאות בסין (2011): פעילי אופוזיציה של הליגה הדמוקרטית של סין הפגינו בהונג קונג מול בניין הממשלה ובעבר בית השלטון הבריטי בהונג קונג במחאה לכונן מהפכת יסמין גם בסין, בהשראת סדרת ההפיכות בעולם הערבי. ההפגנות דוכאו ביד קשה בידי משטרת סין. 31 במרץ - פליאונטולוגים הכריזו על כך שגילו סוג חדש של דינוזאור טורף גדול ממדים במחוז שנדונג שברפובליקה העממית של סין. 13 במאי - עובד ממורמר לשעבר של בנק כפרי במחוז גאנסו שבצפון מערב סין זורק פצצת תבערה לתוך המבנה של הבנק וגורם לפציעתם של כ-40 אנשים, 19 מתוכם במצב קשה. 29 בספטמבר - סין שיגרה לחלל בהצלחה את תחנת החלל טיאנגונג 1, מודול תחנת החלל הראשון של סין. 31 באוקטובר - סין שיגרה לחלל בהצלחה את החללית הלא מאוישת שנג'ואו 8 אשר עגנה באופן אוטומטי בתחנת החלל טיאנגונג 1. זו הייתה משימת העגינה האוטומטית הראשונה של סין אשר היוותה ציון דרך חשוב במאמציה להקים תחנת חלל. קודם לכן, רק ברית המועצות, סוכנות החלל היפנית, נאס"א וסוכנות החלל האירופית הצליחו לגרום לעגינה אוטומטית של חלליות לא מאוישות בחלל. גל המחאות בסין (2011): קהל גדול של מפגינים אשר התאספו מול סניף של מסעדת מקדונלד'ס בבייג'ינג ב-20 בפברואר 2011. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. (קטגוריה:סינים שנפטרו ב-2011) 14 בינואר - ליו האוואקינג, מפקד חיל הים הסיני בשנים 1982-1988. Dinosaurs : Discovery News [1] ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
490-499 לפנה"ס

שימו לב: ערך זה מכיל אירועים מן השנים 499–490 לפנה"ס 496 לפנה"ס – קרב רגילוס (תאריך משוער) בין הרומאים לאטרוסקים 497 לפנה"ס – קרב סלמיס שבקפריסין בין הצי הפיניקי בשירות דריווש הראשון מלך פרס לבין הצי האיוני 495 לפנה"ס – הקמת מקדש לכבודו של מרקוריוס בסירקוס מקסימוס שברומא 494 לפנה"ס – קרב לאדה – הקרב הימי שהכריע את גורל המרד האיוני, נערך בין הצי הפרסי לבין צי הערים האיוניות המורדות 494 לפנה"ס – בחירה ראשונה של טריבון העם ואידיל העם ברומא 493 לפנה"ס – יסוד פיראוס, עיר הנמל של אתונה 493 לפנה"ס – תמיסטוקלס נבחר לארכון אתונה 492 לפנה"ס – פלישה ראשונה של דריווש הראשון ליוון, תחילת המערכה בין יוון לפרס 490 לפנה"ס – מתקיים קרב מרתון, שבו ניצח צבא יוון את צבא האימפריה הפרסית 490 לפנה"ס – לאונידס הראשון נכנס לתפקיד מלך ספרטה 495 לפנה"ס – פריקלס, מדינאי אתונאי (נפטר ב-429 לפנה"ס) 495 לפנה"ס – זנון מאלאה,[דרושה הבהרה] פילוסוף יווני (נפטר ב-430 לפנה"ס) 495 לפנה"ס – סופוקלס, פילוסוף יווני (נפטר ב-406 לפנה"ס) 490 לפנה"ס – אמפדוקלס, פילוסוף יווני 490 לפנה"ס – פרוטגורס, פילוסוף יווני 496 לפנה"ס – פיתגורס – פילוסוף ומתמטיקאי יווני (תאריך משוער) 496 לפנה"ס – סון דזה – איש צבא סיני, מחבר ספר "אמנות המלחמה" מדיה וקבצים בנושא 490-499 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
Google Cloud Print

Google Cloud Print (מאנגלית: ענן הדפסה של גוגל) היה שירות מבוסס ענן, שאיפשר הדפסה באמצעות הרשת למכשירי אנדרואיד, אייפון, אייפד או מהדפדפן כרום במחשב האישי, דרך חשבון גוגל. השירות הושק על ידי גוגל באפריל 2010 והמהדורה הראשונה שיצאה לאור לשוק הופעלה בחודש ינואר 2011. השירות שימש כמרכיב ההדפסה של מערכת ההפעלה Chrome OS של גוגל, מבוססת הענן. במרץ 2011, החל שיתוף פעולה בין גוגל לבין חברת HP שהשיקו סדרת מדפסות של HP שיתמוך בשירות Cloud Print. המדפסות מתחברות לאינטרנט במקום העבודה או בבית ונרשמות בשירות Cloud Print של גוגל, אשר דרכו יכולים המשתמשים להתחבר המדפסות מאפשרות להגדיר הרשאות גישה המתבססות על חשבון משתמש של גוגל. בנובמבר 2019 גוגל הכריזו על סגירת השירות החל מ-31 בדצמבר 2020. אתר האינטרנט הרשמי של Google Cloud Print (באנגלית) שירות Google Cloud Print Google Cloud Print חיבור ופתיחה למחשב וחשבונות גוגל הסבר על השירות פתיחת השירות בבלוג הרשמי של מערכת ההפעלה של גוגל הודעה על זמינות השירות בבלוג הרשמי של 'גוגל כרום' אבנר קשתן, HP וגוגל משתפות פעולה בהדפסה דרך הרשת, באתר כלכליסט, 4 באפריל 2011 https://www.howtogeek.com/448993/google-is-killing-cloud-print-at-the-end-of-2020/ ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
בטי קאת'ברט

אליזבת' "בטי" קאת'ברט (באנגלית: Elizabeth "Betty" Cuthbert;‏ 20 באפריל 1938 – 6 באוגוסט 2017) הייתה אתלטית אוסטרלית, אלופה אולימפית בעלת 4 מדליות זהב, 3 מהן היא השיגה באולימפיאדה אחת (מלבורן 1956), בריצות היוקרתיות ביותר: 100 מטר, 200 מטר ושליחות. נוסף לכך הייתה שיאנית עולם בריצות ל-60 מטר, 100 יארד, 200 מטר, 220 יארד ו-440 יארד. כינויה היה "נערת הזהב". היא האצנית היחידה בהיסטוריה, הן בגברים והן בנשים, שזכתה במדליית זהב אולימפית בריצות ל-100 מטר, 200 מטר ול-400 מטר. קאת'ברט נולדה במרילנדס (פרוור במערב סידני) שבניו סאות' ויילס וגדלה בארמינגטון (פרוור של סידני). באולימפיאדת מלבורן זכתה קאת'ברט ב-3 מדליות זהב. בריצת 100 מטר בתוצאה של 11.5 שניות, לפני כריסטה שטבניק מגרמניה (11.7 שניות) ובת ארצה מרלן מתיוס-ווילארד (11.7 שניות), בשלב המוקדמות היא קבעה שיא אולימפי חדש של 11.4 שניות, בריצת 200 מטר בשיא עולם חדש של 23.4 שניות, לפני שטבניק (23.7 שניות) ומתיוס-ווילארד (23.8 שניות) ובריצת שליחות 4x100 מטר ביחד עם שירלי סטריקלנד, נורמה קרוקר-פלמינג ופלור מלור בשיא עולם חדש של 44.5 שניות, לפני בריטניה (44.7 שניות) וארצות הברית (44.9 שניות). כבר בשלב המוקדמות הנבחרת האוסטרלית קבעה שיא עולם חדש של 44.9 שניות. במשחקי האימפריה הבריטית וחבר העמים שנערכו בקארדיף, ווילס בשנת 1958 זכתה בשתי מדליות כסף בריצת 220 יארד (23.77 שניות) ובריצת שליחות 4x110 יארד (46.12 שניות). באליפות אוסטרליה שנערכה בשנת 1960 זכתה בריצת 200 מטר בשיא עולם חדש של 23.2 שניות. באולימפיאדת רומא היא סבלה מפציעה וסיימה רק במקום 13 בריצת 100 מטר בתוצאה של 12.0 שניות ולא הצליחה להגן על תוארה. לאחר המשחקים היא פרשה מספורט תחרותי. הפרישה של מתחרויות לא החזיקה מעמד והיא חזרה להשתתף במשחקי האימפריה הבריטית וחבר העמים שנערכו בפרת', אוסטרליה בשנת 1962 וזכתה במדליית זהב בריצת שליחות 4x110 יארד (46.71 שניות). שמונה שנים לאחר ההישג הגדול שלה באולימפיאדת טוקיו זכתה במדליית זהב רביעית והפעם בריצת 400 מטר בשיא אולימפי חדש של 52.0 שניות, לפני אן פקר מבריטניה (52.2 שניות) ובת ארצה ג'ודי המור-פולוק (53.4 שניות). לאחר משחקים אלו היא פרשה והפעם לתמיד. בשנת 1979 הובחנה קת'ברט כסובלת ממחלת טרשת נפוצה (Multiple Sclerosis). בטקס הפתיחה של אולימפיאדת סידני (2000) זכתה בכבוד להיכנס לאצטדיון עם הלפיד האולימפי כשישבה בכסא גלגלים. קת'ברט נפטרה ב-6 באוגוסט 2017. התגוררה במערב אוסטרליה. ריצת 100 מטר: 11.4 שניות (1956) ריצת 200 מטר: 23.1 שניות (1960) ריצת 400 מטר: 52.01 שניות (1964) מדיה וקבצים בנושא בטי קאת'ברט בוויקישיתוף בטי קאת'ברט, באתר הוועד האולימפי הבין-לאומי בטי קאת'ברט, באתר olympedia.org בטי קאת'ברט, באתר התאחדות האתלטיקה הבין-לאומית בטי קאת'ברט, באתר Track and Field (נשים) בטי קת'ברט, זוכה ב-4 מדליות זהב אולימפיות, 100 מטר, 200 מטר, 400 מטר וריצת שליחות 4x100 מטר, סרטון באתר יוטיוב בטי קאת'ברט, באתר אנציקלופדיה בריטניקה (באנגלית)
איבראקי (מחוז)

מחוז איבראקי (ביפנית: Ibaraki-ken 茨城県) הוא אחד ממחוזות יפן השוכן בחבל קאנטו שבאי הונשו. בירת המחוז היא העיר מיטו. בעבר נקרא המחוז היטאצ'י, אך ב-1871 שונה שמו לאיבראקי. מחוז איבראקי שוכן בחלק הצפון-מזרחי של חבל קאנטו, בין מחוז טוצ'יגי לאוקיינוס השקט, ובין מחוז פוקושימה מצפון ומחוז צ'יבה מדרום. המחוז אף גובל במחוז סאיטאמה בדרום-מערב. רובו של המחוז שטוח ומנוקד באגמים, מלבד חלקו הצפוני ביותר שהוא הררי. במחוז איבראקי ישנן שלושים ושתים ערים: כלכלתו של מחוז איבראקי נשענת בעיקר על תעשיות אנרגיה, בעיקר אנרגיה גרעינית, על תעשיות כימיות ועל תעשיות אלקטרוניקה. חברת היטאצ'י נוסדה בעיר המחוז הנושאת שם זה. מחוז איבראקי ידוע בנאטו, או פולי סויה מותססים, של הבירה מיטו, באבטיחים של צ'יקוסיי ובערמונים של אזור נישיאיבראקי. המחוז גם ידוע בהיסטוריית האייקידו שלו. מוריהי אואשיבה, מפתח השיטה, בילה את חייו הבוגרים בעיר איוואמה, שהיא כיום חלק מקסאמה, והדוג'ו שהקים עודנו קיים. הבירה מיטו ידועה כביתו של קאיראקו-אן, הנחשב אחד משלושת הגנים היפנים היפים ביפן. מחוזות יפן אתר האינטרנט הרשמי של איבראקי (ביפנית) אתר האינטרנט הרשמי של איבראקי (באנגלית, בפורטוגזית, בטאגאלוג, בסינית מפושטת, בקוריאנית, באינדונזית, בתאית, בספרדית, בוייטנאמית ובסינית מסורתית) איבראקי, ברשת החברתית אקס (טוויטר) איבראקי, באתר אנציקלופדיה בריטניקה (באנגלית) האתר הרשמי של מחוז איבראקי. ערך זה הוא קצרמר בנושא גאוגרפיה של יפן. אתם מוזמנים לתרום לוויקיפדיה ולהרחיב אותו.
אמאנוהשידאטה

אמאנוהשידאטה (ביפנית: Amanohashidate 天橋立) הוא אחד משלושת הנופים היפים של יפן, השוכן במפרץ מיאזו שבצפון מחוז קיוטו. אמאנוהשידאטה הוא שרטון צר המחבר את שני צדדיו של מפרץ מיאזו. אורכו של השרטון 3.3 קילומטר והוא מכוסה בכ-7,000 עצי אורן. ניתן לראות את השרטון מההרים המתנשאים משני צדי המפרץ וניתן לטייל לאורכו ברגל. על השרטון שוכן גם איסושימיזו, באר מים מתוקים הקיימת מתקופת הייאן, ושנבחרה לאחד ממאה המעיינות והנהרות היפים ביפן ב-1985. אתר האינטרנט הרשמי של אמאנוהשידאטה תמונות מאמאנוהשידאטה. ערך זה הוא קצרמר בנושא גאוגרפיה של יפן. אתם מוזמנים לתרום לוויקיפדיה ולהרחיב אותו.
מפת קאוורי

מפת קאוורי או מפת קאווריו (Caverio או Caveri) היא מפה שצוירה על ידי הקרטוגרף ניקולאי דה קאוורי בשנת 1505 לערך. המפה מוצגת כיום בספרייה הלאומית של צרפת, בפריז. המפה אינה מתוארכת, אולם מקובל לתארכה לשלהי 1504 או לשנת 1505. על המפה חתום "ניקולי דה קאוורי יאנואנסיס" כיוצרה, וככל הנראה היא נוצרה בליסבון שבפורטוגל על ידי קאוורי (שמוצאו מג'נובה שבאיטליה). ככל הנראה קאוורי התבסס על מפות פורטוגזיות קדומות יותר, או על מפת קאנטינו. מפה זו היוותה בסיס למפת ולדזמילר משנת 1507. המפה מרובעת, ומידותיה 2.25 על 1.25 מטרים. המפה צוירה ביד על גבי קלף ונצבעה ביד, והיא מתארת את חופי אסיה, אפריקה, אירופה ואף אמריקה, כאשר חופי צפון אמריקה ומפרץ מקסיקו המופיעים במפה, וזאת על אף שהיא צוירה קודם לגילוי פלורידה על ידי חואן פונסה דה ליאון בשנת 1512, וגילוייהם של וסקו נונייס דה בלבואה בשנת 1513, ג'ובאני דה וראצאנו בשנת 1523 ושל אסטבן גומז בשנת 1524 בצפון חופי ארצות הברית של ימינו. משמעות הדבר, בהנחה שהמפה אכן צוירה בשנת 1505, היא כי מגלי ארצות אירופאים הגיעו לחופי צפון ארצות הברית ולחופי פלורידה קודם למגלים הידועים לנו כיום. מפת פירי ראיס מדיה וקבצים בנושא מפת קאוורי בוויקישיתוף המפה באתר הספרייה הלאומית של צרפת
כפייה אנטי-דתית

כפייה אנטי-דתית (נקראת גם כפייה חילונית) היא צעד הננקט, במדיניות מכוונת או בלעדיה, שתוצאתו מובילה תהליכי חילון או מעבר על חוקי הדת. כפייה חילונית הונהגה בכמה מדינות בעולם בתחילת המאה העשרים: ברוסיה הבולשביקית לאחר מהפכת אוקטובר כונן שלטון קומוניסטי-אתאיסטי-חילוני שבענייני דת, דגל בדבריו של קרל מרקס כי "הדת היא אופיום להמונים", ואסר מלחמה על הדתות הממוסדות, שבמסגרתה הטיל על מאמיניהן הגבלות דתיות רבות. גם בסין הקומוניסטית עד היום ישנה מערכת של פיקוח ובקרה על התנהלות דתית של האוכלוסייה המקומית, שבמסגרה מתנהל מסע רדיפה כנגד מתרגלי שיטת הפאלון גונג, ובקרה על הדפסה של ספרי דת כברית החדשה. בצרפת שהוגדרה כ"חילונית" במסגרת החוקה של הרפובליקה הצרפתית החמישית על בסיס המסורת של הרפובליקות שקדמו לה, קיים איסור לימודי דת בבתי הספר הציבוריים ועריכת תפילות כבר מהתקופה שלאחר נפוליון. בעשור הראשון של המאה ה-21 נוסף האיסור על חבישת סממנים דתיים, כמו רעלה או כיפה, בבתי ספר ציבוריים בצרפת. בגרמניה קיים איסור על הצגת סמלים דתיים בשירות הציבורי. בישראל הונהגה בצה"ל נורמה לפיה מחויבים חיילים דתיים לשמוע שירת נשים כאשר זו מושמעת באירוע רשמי, על אף שהדבר אסור על פי ההלכה ובכך נאלצים חיילים לעבור על ההלכה או להסתכן בסנקציות פיקודיות. בנוסף לכפייה אנטי-דתית מובהקת, המונעת מהפרט התנהגות דתית או כופה עליו התנהגות חילונית, מתקיים קונפליקט ביחס להתנהגות הנאותה במרחב הציבורי. דרישות דתיות וחילוניות אינן מצטמצמות למרחב הפרטי של האדם, אלא מציבות דרישות גם ביחס למרחב הציבורי, ולכן מתקיים קונפליקט מובנה בין העדפותיו של האדם הדתי ובין העדפותיו של החילוני. מנקודת מבטו של החילוני קונפליקט זה עשוי להתפרש ככפייה דתית, ומנקודת מבטו של הדתי הוא עשוי להתפרש ככפייה אנטי-דתית. כפייה דתית כפייה אנטי-דתית בישראל יואב זיתון, צה"ל קבע: פטור משירת נשים - רק באירועי הווי, באתר ynet, 2 בינואר 2012
מפת ביאנקו

מפת ביאנקו (Bianco) היא מפה אשר צוירה על ידי הקרטוגרף והספן האיטלקי אנדראה ביאנקו בשנת 1436 כחלק מהאטלס שיצר. האטלס כלל עשרה עמודים שמידותיהם 38x29 ס"מ, והמפה הופיעה בעמודו התשיעי. המפה מתארת את כל העולם כפי שצורתו הייתה ידועה בהתאם לספרו של תלמי. במפה מופיעות היבשות אירופה, אסיה ואפריקה בלבד, ויבשת אמריקה לא הייתה ידועה ליוצר המפה. חלקה העליון של המפה פונה לכיוון מזרח, חלקה התחתון לכיוון מערב, בשמאל המפה כיוון צפון, ובימינה כיוון דרום. מפה מונדי ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
איצוקושימה

איצוקושימה (ביפנית: 厳島) הוא אי השוכן במערב הים הפנימי סטו שביפן, בצפון-מערב מפרץ הירושימה. האי ידוע גם בשם מיאג'ימה (宮島), שפירושו "אי המקדש". האי הוא אחד משלושת הנופים של יפן. האי איצוקושימה שייך לעיר האצוקאיצ'י שבמחוז הירושימה, אך עד שנת 2005 היה האי עיירה בפני עצמה. האי איצוקושימה הררי ומיושב בדלילות. שטחו כ-30 קמ"ר ואוכלוסייתו מונה כ-2,000 נפשות. על האי יש עיירה אחת, ובה מתגוררים כל התושבים. הנקודה הגבוהה ביותר באי היא פסגתו של הר מיסֶן, ב-535 מטרים, וניתן להגיע אליה באמצעות רכבל המסיע את המבקרים לפסגה. איצוקושימה מפורסם בזכות מקדש השינטו שעל האי, שהוא אתר מורשת עולמית של אונסק"ו. לפי הרישומים נבנה המקדש בתקופת שלטונה של הקיסרית סויקו. המצביא טאירה נו קיומורי קבע את צורתו הנוכחית של המקדש. שטח האי והים המקיף אותו הם חלק מהפארק הלאומי סטונאיקאי. הים המקיף את האי ידוע בגאות ושפל הקיצוניים שבו. בשעת השפל נסוג הים אל מעבר לטוריאי של האי, ובשעת הגאות מכסה הים את כל השטח שמתחת למקדש. עצי האדר הגדלים בו מפורסמים ברחבי יפן בשל שלכת הארגמן שלהם בסתיו. מכיוון שהאי נחשב מקום קדוש חל איסור מוחלט על כריתת העצים. באי מתהלכים חופשי קופי מקוק ואיילים. בדת השינטו נחשבים האיילים כשליחי האלים, ולפיכך הן חיות קדושות. איצוקושימה אתר האינטרנט הרשמי של איצוקושימה (ביפנית) אתר האינטרנט הרשמי של איצוקושימה (באנגלית) מדיה וקבצים בנושא איצוקושימה בוויקישיתוף איגוד התיירות של מיאג'ימה גילי חסקין, הפגודה האדומה: ביקור באי מיאג'ימה, באתר ynet, 11 בדצמבר 2014 איצוקושימה, באתר אנציקלופדיה בריטניקה (באנגלית) איצוקושימה, ברשת החברתית פייסבוק איצוקושימה, ברשת החברתית אינסטגרם איצוקושימה, סרטונים בערוץ היוטיוב ערך זה הוא קצרמר בנושא גאוגרפיה של יפן ובנושא איים. אתם מוזמנים לתרום לוויקיפדיה ולהרחיב אותו.